ຟິລິບ​ປິນ ກ່າວວ່າ ພວກກະບົດ MILF ມອບອາວຸດ ແລະ ປົດປະຈຳການນັກລົບ
ພວກກະບົດ​ມຸສລິ​ມ ແນວໂຮມປົດປ່ອຍ ສາສະໜາ​ອິສລາມ Moro ຫລື MILF ຖືກປົດປະຈຳ​ ແລະ​ມອບ​ອາວຸດ​ຈຳນວນ​ນຶ່ງ​ ໃຫ້​ແກ່ລັດຖະບານ.
ພວກກະບົດມຸສລິມ ຟິລິບປິນກຸ່ມນຶ່ງ ໄດ້ໃຫ້ພວກນັກລົບຂອງ ຕົນຫລາຍສິບຄົນອອກບຳນານ ແລະໄດ້ມອບອາວຸດໂຈມຕີຈຳ ນວນນຶ່ງ ໃຫ້ແກ່ລັດຖະບານ ອັນເປັນພາກສ່ວນນຶ່ງຂອງພິທີ ທີ່ສະແດງໃຫ້ເຫັນເຖິງຄວາມໝັ້ນໝາຍ ໄປສູ່ການສ້າງສັນຕິ ພາບ ທີ່ພວມຕົກຢູ່ໃນສະພາບບໍ່ໄປບໍ່ມາ ປະທານາທິບໍດີ Benigno Aquino ໄດ້ຮ່ວມພິທີໃນວັນອັງ ຄານມື້ນີ້ ໃນຂະນະທີ່ກຸ່ມແນວໂຮມປົດປ່ອຍສາສະໜາອິສລາມ Moro ຫລື MILF ໄດ້ປົດປະຈຳການ ອາວຸດປືນ 75 ກະບອກ ຮວມທັງປືນຄົກ ແລະ ປືນຍິງລູກຈະຫລວດ ແລະປົດປະຈຳ ການກອງໂຈນ 145 ຄົນໃຫ້ໃຊ້ຊີວິດເປັນພົນລະເຮືອນ ທ່ານ Aquino ກ່າວວ່າ “ສິ່ງທີ່ພວກເຮົາຮູ້ເຫັນເປັນພິຍານໃນມື້ນີ້ ເປັນການສະແດງອອກ ມາໃຫ້ເຫັນຢ່າງຈະແຈ້ງໃນການເຂົ້າຮ່ວມແບບບໍ່ມີການສົງໄສ ແລະຊື່ສັດຂອງກຸ່ມ MILF ໃນການເຈລະຈາສັນຕິພາບ ຂອງພວກເຮົາ ແລະການກະກຽມຂອງເຂົາເຈົ້າທີ່ ຈະປະລະ ເສັ້ນທາງຂອງຄວາມຮຸນແຮງ ” ການປົດປະຈຳການດັ່ງກ່າວນີ້ ແມ່ນໄດ້ຮຽກຮ້ອງມີຂຶ້ນ ເປັນພາກສ່ວນນຶ່ງຂອງຂໍ້ຕົກລົງ ຢຸດຍິງທີ່ສຳຄັນ ປີ 2014 ລະຫວ່າງກຸ່ມ MILF ແລະລັດຖະບານແຫ່ງຊາດ ທີ່ໄດ້ເຮັດໃຫ້ ການສູ້ລົບເປັນເວລາຫລາຍສິບປີ ສິ້ນສຸດລົງຢ່າງເປັນທາງ ການ ທີ່ໄດ້ເຮັດໃຫ້ກວ່າ 120,000 ຄົນເສຍຊີວິດ ທັງສອງຝ່າຍຫວັງວ່າ ການສະແດງອອກມາດ້ວຍຄວາມເຊື່ອໝັ້ນ ຈະຊ່ວຍເຮັດໃຫ້ບັນ ດາຜູ້ແທນຟິລິບປີນ ປະຕິບັດງານຢ່າງເຕັມທີ່ ໃນອີກພາກສ່ວນນຶ່ງຂອງຂໍ້ຕົກລົງສັນຕິ ພາບ ນັ້ນກໍຄືໃຫ້ການອະນຸມັດຕໍ່ຮ່າງກົດໝາຍ ໂອນການປົກຄອງຕົນເອງໃຫ້ແກ່ຊາວ ມຸສລິມຊຶ່ງເປັນຊົນກຸ່ມໃຫຍ່ຢູ່ໃນເຂດພາກໃຕ້ຂອງປະເທດ ບັນດາສະມາຊິກສະພາ ໃນເດືອນນີ້ ບໍ່ສາມາດຮັບຜ່ານ ຮ່າງກົດໝາຍພື້ນຖານ Bangsamoso ສ່ວນນຶ່ງແມ່ນເປັນຍ້ອນປະຊາຊົນມີຄວາມຄຽດແຄ້ນ ຕໍ່ເຫດຮ້າຍໃນ ເດືອນມັງກອນ ທີ່ໜ່ວຍກ້າຕາຍຂອງລັດຖະບານ 44 ຄົນ ໄດ້ຖືກສັຫານ ໂດຍພວກກະ ບົດ MILF